تورکیه دولت باشقانی رجب طیب اردوغان، عراقین قوزئیینده قندیلدکی عملیاتدا بؤلوچو ترور تشکیلاتی پ.ک.ک-نین اؤنم‌لی توپلانتی ساحه‌لری‌نین وورولدوغونو دئییب.
دونن آخشام قاتیلدیغی بیر تلویزیون پروقرامیندا قندیله آپاریلان حرکات حاقیندا معلومات وئرن اردوغان، ایلک آددیم اولا‌راق 20 اوچاق 10 اؤنملی هدفی ووردوق‌لارینی خاطیرلادا‌راق، بو هدف‌لر آراسیندا موشک‌لر اولدوغونو بیلدیریب.
پ.ک.ک-نین سؤزده لیدر هیاتی‌نین توپلانما ساحه‌لری‌نین وورولدوغو قئید ائدن اردوغان، "اهمیت‌لی شخصیتلرین اؤلدورولدوغونو دگرلندیریریک" ایفاده‌سینی ایستیفاده ائتدی.
قندیله قارا حرکاتی اولارمی؟ سوالینا دا اردوغان،
"ایندی قندیلله اولدوغوموز یئر چوخ چوخ فرق‌لی بیر یئر. بیزیم البته قوزئی عراقدا بیلیرسینیز کی، بعضی پایگاه‌لاریمیز وار. بو پایگاه‌لارین گوجلندیریلمه‌سی لازیم‌دیر. بونو ائدرکن ده بونو عراق مرکزی حکومتی ایله بیرلیکده ائتمک ایستییریک." جوابینی وئردی.
سینجار مسئله‌سینه ده توخونان پرزیدنت، بورانین تورکیه اوچون ایکینجی بیر قندیل اولدوغونو و بو سببله اهمیت کسب ائتدیگینی بیلدیریب،
اونون اوچون بیز سینجاردا دا بئله بیر شئیی آشکار ائتدیگیمیز آندا، واجیب‌لیگینی ائدجگیک. بورادا میللی کشفیات تشکیلاتی چوخ بؤلگه ایله باغلی ایشلری داوام ائدیر." دئدی.
سوریه‌نین شمالیندا ده عینی شکیلده ایشلرین داوام ائتدیگینی بیل‌دیرن اردوغان، قطعیتله ضعیفلمه اولمایاجاغینی وورغولاییب.
